ปกติกินยาคุมยี่ห้อยาส ถ้าหมดแผงแล้วเว้นไป 1 วันค่อยกินแผงใหม่ได้มั้ยคะ เช่น ประจำเดือนมาวันแรกวันเสาร์ แล้วยาแผงเก่าหมดวันเสาร์ ถ้าเว้นวันอาทิตย์ไป1 วัน แล้วเริ่มแผงใหม่วันจันทร์จะเป็นอะไรมั้ยคะ
สวัสดีค่ะ ยาคุมกำเนิดแบบแผงรายเดือนนั้นควรกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ดังนั้นถ้าวันที่จะเริ่มกินยังอยู่ในช่วง 5 วันแรกของการมีประจำเดือน ก็สามารถไปเริ่มวันดังกล่าวได้ค่ะ